smcproject/ml-wiki-sentences huggingface dataset:
മാരു യൗവനയുക്തയായപ്പോൾ ഢോലായുടെ സാന്നിധ്യം കൊതിച്ചു.
രാജാവ് നർവറിലേക്ക് പലരേയും അയച്ചെങ്കിലും ഒന്നിനും ഫലമുണ്ടായില്ല.
ഇതിനിടയ്ക്ക് ഢോലായുടെ വിവാഹം മാൾവയിലെ മാൾവനി രാജകുമാരിയുമായി നടന്നിരുന്നു.
തന്റെ ശൈശവവിവാഹത്തെക്കുറിച്ച് ഢോലായ്ക്ക് ഒന്നും അറിയില്ലായിരുന്നു.
പക്ഷേ ഇക്കാര്യം മാൾവനി അറിഞ്ഞു.
ഒടുവിൽ പിംഗൽ രാജാവിന്റെ സന്ദേശവാഹകർ അലഞ്ഞുതിരിയുന്ന ഗായക കവികളായി അഭിനയിച്ച് നർവറിൽ വന്നുചേർന്നു.
അവർ രാജകൊട്ടാരത്തിന്റെ കവാടത്തിനടുത്ത് രാത്രി മുഴുവൻ മാരുവിന്റെ സന്ദേശം ഗാനരൂപത്തിൽ ആലപിച്ചു.
ഢോലാ അവരെ വിളിപ്പിച്ച് ഉപഹാരങ്ങൾ നല്കി ബഹുമാനിച്ചു.
ഢോലായ്ക്ക് മാരുവിനെ കാണാൻ തിടുക്കമായി.
മാൾവനിയാകട്ടെ പല അടവുകളും പ്രയോഗിച്ച് ഢോലായെ പിന്തിരിപ്പിച്ചുകൊണ്ടിരുന്നു.
ഒരു ദിവസം മാൾവനി ഉറക്കമായപ്പോൾ ഢോലാ കുതിരപ്പുറത്തു കയറി പൂഗിലേക്ക് പോകുകതന്നെ ചെയ്തു.
വിരഹാർത്തയായ മാൾവനി തത്തയെ സന്ദേശവാഹകയായി അയച്ചെങ്കിലും ഫലിച്ചില്ല.
ആരവല്ലി കടന്നപ്പോൾതന്നെ ഢോലാ മാരുവിന്റെ വിവരങ്ങൾ അറിഞ്ഞിരുന്നു.
അവരുടെ സമാഗമം ഇരുവർക്കും സംതൃപ്തി നല്കി.
രണ്ടാഴ്ച കഴിഞ്ഞപ്പോൾ അവർ നർവറിലേക്കു മടങ്ങി.
മടക്കയാത്രയിൽ മരുഭൂമിയിൽ രാത്രി തങ്ങിയപ്പോൾ വിഷപ്പാമ്പിന്റെ ദംശനമേറ്റ് മാരു മരിച്ചു.
അത്യധികം ദുഃഖിതനായ ഢോലാ തീയിൽച്ചാടി മരിക്കാൻ ഒരുമ്പെടുമ്പോൾ സന്ന്യാസി ദമ്പതികൾ അവിടെ പ്രത്യക്ഷപ്പെട്ടു.
സന്ന്യാസിനിയുടെ അഭ്യർഥന പ്രകാരം സന്ന്യാസി മാരുവിനെ ജീവിപ്പിച്ചു.
സന്തുഷ്ടരായി ഇരുവരും നർവറിലേക്കു മടങ്ങി.
പിന്നെയും ഒരു ആപത്തുണ്ടായി.
ഉമർ സുമ്ര എന്നൊരാൾ ഢോലായെ ചതിച്ചുകൊന്ന് മാരുവിനെ സ്വന്തമാക്കാൻ ആഗ്രഹിച്ചു.
ഢോലായ്ക്ക് മദ്യം കൊടുത്ത് മയക്കാനായിരുന്നു ഉദ്ദേശ്യം.
സൂചനകൾ മനസ്സിലാക്കി അവിടെ നിന്ന് രക്ഷപ്പെട്ട് ഢോലായും മാരുവും നർവറിലെത്തി.
മാൾവനി സ്ത്രീസഹജമായ അസൂയമൂലം ചിലപ്പോഴൊക്കെ ഇടഞ്ഞെങ്കിലും രാജാവിന്റേയും രാജ്ഞിമാരുടേയും ജീവിതം സന്തോഷപ്രദമായിരുന്നു.
ഈ കഥ ഋജുവും ലളിതവുമാണ്.
ഢ
മലയാള അക്ഷരമാലയിലെ പതിനാലാമത്തെ വ്യഞ്ജനമാണ് ഢ .
ടവർഗത്തിലെ നാലാക്ഷരമായ "ഢ" ഒരു ഘോഷമാണ്.
ശബ്ദവായുവിനെ മൂർദ്ധന്യത്തിൽ ഒരുക്ഷണത്തിലതികം തടസപ്പെടുത്തി വിട്ടയക്കുമ്പോൾ ഡ് എന്ന കേവലവ്യഞ്ജനശബ്ദം ലഭിക്കുന്നു.
ഡ് + ഹ = ഢ ഢകാരം
മലയാള അക്ഷരമാലയിലെ പതിനാലാമത്തെ വ്യഞ്ജനാക്ഷരമാണ് ഢ . 'ട' വർഗത്തിലെ ഘോഷം.
നാദിയും മഹാപ്രാണീകൃതവുമായ മൂർധന്യ വ്യഞ്ജനം.
സംസ്കൃതത്തിലും , ഹിന്ദി , ബംഗാളി തുടങ്ങിയ ഉത്തരേൻഡ്യൻ ഭാഷകളിലും തെലുഗു , കന്നഡ , തുളു എന്നീ ദ്രാവിഡഭാഷകളിലും 'ഢ' തന്നെ പതിനാലാമത്തെ വ്യഞ്ജനം.
ഉച്ചാരണ സൗകര്യത്തിനുവേണ്ടി വ്യഞ്ജനങ്ങളോട് 'അ'കാരം ചേർത്ത് ഉച്ചരിക്കുന്ന രീതിയിൽ ഢ്+അ എന്നീ വർണങ്ങൾ ചേർന്നുണ്ടായ അക്ഷരം (ഢ്+അ = ഢ).
മറ്റു സ്വരങ്ങൾ ചേർന്ന് ഢാ ഢി ഢീ ഢു ഢൂ ഢൃ ഢെ ഢേ ഢൈ ഢൊ ഢോ ഢൗ എന്നീ രൂപങ്ങളുണ്ട്.
അല്പപ്രാണമായ മൃദുവിന്റെ (ഡ) മഹാപ്രാണം ഘോഷം (ഢ).
നാദിയായി മൃദുവിനെ ഉച്ചരിക്കുമ്പോൾ നിശ്വാസവായു കണ്ഠരന്ധ്രത്തിൽ രുദ്ധമായിക്കഴിഞ്ഞാൽ വായിൽക്കൂടിത്തന്നെ നിസ്സരിക്കുന്നു.
കണ്ഠരന്ധ്രത്തെ സങ്കോചിപ്പിക്കുകയും വികസിപ്പിക്കുകയും ചെയ്യുന്നതുകൊണ്ട് നാദി-ശ്വാസി വർണങ്ങൾ ഉച്ചരിക്കപ്പെടുന്നു.
സംസ്കൃതഭാഷയിൽ നിന്ന് സ്വീകരിച്ച ഈ വർണം സംസ്കൃത പദങ്ങളിൽ മാത്രമാണ് പ്രയോഗിച്ചുവരുന്നത്. 'ഢ'കാരം ചേർന്ന സംയുക്താക്ഷരങ്ങൾ
ഢ്യ, ഢ്ര, ഢ്വ, ഡ്ഢ, ഡ്ഢ്യ, ണ്ഢ, മ്ഢ എന്നിങ്ങനെ സംയുക്താക്ഷരങ്ങളും ലിപികളും.
ഉദാ: മൗഢ്യം, മേഢ്രം (പുരുഷന്റെ ലിംഗം), മീഢ്വസൻ (ദാനശീലൻ-മീഢ്വാൻ), വിഡ്ഢി, വിഡ്ഢ്യാൻ, മേണ്ഢകം (മുട്ടാട്), മേണ്ഢ്രം, ഡുമ്ഢി (ഗണപതിയുടെ പേര്-ഢുൺഢി).
ഈ കൂട്ടക്ഷരങ്ങളൊന്നും തന്നെ പദാദിയിൽ ഉപയോഗിച്ചു കാണുന്നില്ല. 'ഢ'യും അതുചേർന്നുണ്ടാകുന്ന സംയുക്തങ്ങളും ദ്രാവിഡഭാഷാപദങ്ങളിൽ സാധാരണയായി കാണുന്നില്ല.
സംസ്കൃതത്തിലും മറ്റു ചില ഭാഷകളിൽ നിന്ന് കടം കൊണ്ട പദങ്ങളിലുമാണ് പ്രയോഗം.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഢ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഢാക് ഖൽവാര ഇംഗ്ലീഷ് വിലാസം https://ml.wikipedia.org/wiki/Dhak_Khalwara
പഞ്ചാബിലെ കപൂർത്തല ജില്ലയിലെ ഒരു വില്ലേജാണ് ‍ ഢാക് ഖൽവാര (Dhak Khalwara).
കപൂർത്തലയിൽ നിന്നും 43 കിലോമീറ്ററും (27 mi) ഫഗ്വാരയിൽ നിന്ന് 3 കിലോമീറ്ററും മാറിയാണ് ഢാക് ഖൽവാര വില്ലേജ് സ്ഥിതി ചെയ്യുന്നത്.
2011 ലെ ജനസംഖ്യാകണക്കുകൾ പ്രകാരം 188 വീടുകളും 1011 മുതിർന്ന ആളുകളും 135 പേർ 0-6 നു മിടയിലെ കുട്ടികളുമാണ് ‍ഡാക് ബലലോൻ വില്ലേജിൽ ഉള്ളത്.
1011 മുതിർന്ന ആളുകളിൽ 510 പുരുഷൻമാരും 501 സ്തീകളും ഉൾപ്പെടുന്നു.
76.48 % സാക്ഷരതയും രേഖപ്പെടുത്തിയിട്ടുണ്.
ജനസംഖ്യ വിവരങ്ങൾ Particulars Total Male Female ആകെ വീടുകളുടെ എണ്ണം 188 - - ജനസംഖ്യ 1,011 510 501 കുട്ടികൾ (0-6) 135 74 61 പട്ടിക ജാതി 612 310 302 പട്ടിക വർഗ്ഗം 0 0 0 സാക്ഷരത 76.48 % 83.26 % 69.77 % ആകെ ജോലിക്കാർ 289 269 20 പ്രധാന ജോലിക്കാർ 270 0 0 മാർജിനൽ ജോലിക്കാർ 19 13 6 ജാതി
വില്ലേജിലെ ജനസംഖ്യയുടെ 60.53% വും പട്ടിക ജാതിക്കാരാണ്.
തണ്ടിടിയൻ ഇംഗ്ലീഷ് വിലാസം https://ml.wikipedia.org/wiki/Madhuca_bourdillonii
20 മീറ്റർ വരെ ഉയരം വയ്ക്കുന്ന ഒരു നിത്യഹരിതവൃക്ഷമാണ് പോനാവ് അഥവാ തണ്ടിടിയൻ.
വംശനാശഭീഷണി നേരിടുന്ന ഈ വൃക്ഷത്തിന്റെ ( ശാസ്ത്രീയനാമം : Madhuca bourdillonii ) .
Extinct ആയെന്നു തന്നെ കരുതിയിരുന്ന ഈ വൃക്ഷം വീണ്ടും കണ്ടെത്തുകയായിരുന്നു.
പാലക്കാട്‌ വിടവിനു തെക്കാണ്‌ ഇവയുടെ യഥാർത്ഥ വാസസ്ഥലം.
അവിടെ നിന്നും 700 കിലോമീറ്റർ അകലെ ഉത്തരകന്നഡയിലും പിന്നീട് കണ്ടെത്തുകയുണ്ടായി .
ഇവയെ പഴയ കാവുകളിലും കാടുകളിലുമാണ് കണ്ടെത്തിയത്.
പുരാതന കാവുകളും പ്രാഥമികവനങ്ങളും സംരക്ഷിക്കേണ്ടുന്നതിന്റെ പ്രാധാന്യം ഒന്നുകൂടി ഊട്ടിയുറപ്പിക്കാൻ ഈ കണ്ടെത്തൽ സഹായകമായി അവലംബം പുറത്തേക്കുള്ള കണ്ണികൾ http://www.iucnredlist.org/details/31216/0 http://eprints.iisc.ernet.in/13301/1/1TOC%5B1%5D.pdf Archived 2017-09-21 at the Wayback Machine .
ചിത്രങ്ങളും വിവരണവും കൂടുതൽ വിവരവും കാണുന്ന ഇടങ്ങളും
തണ്ടായ്മ ഈ ലേഖനം തണ്ടാർ എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
( അഭിപ്രായം പ്രകടിപ്പിക്കുക ) ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ഇംഗ്ലീഷ് വിലാസം https://ml.wikipedia.org/wiki/Thandaayma
പഴയകാലത്ത് തീയ്യസമുദായ പ്രമാണിമാർക്ക് രാജാക്കന്മാർ കല്പിച്ചുകൊടുത്തിരുന്ന പ്രത്യേക പദവിയാണ് തണ്ടായ്മ .
തണ്ടായ്മസ്ഥാനം ലഭിച്ചിട്ടുള്ള വ്യക്തി തണ്ടാർ അഥവാ തണ്ടാൻ എന്ന പേരിലാണ് അറിയപ്പെട്ടിരുന്നത്.
തണ്ടായ്മസ്ഥാനത്തിന്റെ ഉത്പത്തിയെപ്പറ്റി വടക്കൻപാട്ടുകളിൽ പരാമർശിച്ചു കാണുന്നുണ്ട്.
ചേരമാൻ പെരുമാളാണ് ഇത് ഏർപ്പെടുത്തിയത് എന്നാണ് വലിയ ആരോമൽച്ചേകവരുടെ പാട്ടിൽ വർണിച്ചു കാണുന്നത്.
പകൽ വിളക്കും പാവാടയും നല്കി വെടി- വാദ്യങ്ങളുടെ അകമ്പടിയോടുകൂടിയായിരുന്നു തണ്ടായ്മസ്ഥാനം നല്കപ്പെട്ടിരുന്നതെന്നും വടക്കൻപാട്ടിൽ സൂചിപ്പിച്ചിട്ടുണ്ട്.
പഴയ പാട്ടുകളിൽ ഇത്തരം പരാമർശങ്ങളുണ്ട്.
തിരുവിതാംകൂറിലും കൊച്ചിയിലും കോഴിക്കോട്ടും ഈ ആചാരപദവി നല്കപ്പെട്ടിരുന്നു എന്നതിന് തെളിവുകളുണ്ട്.
ഇവയിൽ, തിരുവിതാംകൂറിലും കൊച്ചിയിലും രാജാക്കന്മാർ നേരിട്ടായിരുന്നു തണ്ടായ്മസ്ഥാനം നല്കിയിരുന്നത്.
കോഴിക്കോട്ടാകട്ടെ, സാമൂ തിരിക്കോവിലകത്തെ മൂത്ത തമ്പുരാട്ടിയിലായിരുന്നു ഈ സ്ഥാനം കല്പിച്ചുകൊടുക്കാനുള്ള അവകാശം നിക്ഷിപ്തമായിരുന്നത്.
ചെറുകിട ജന്മിസമ്പ്രദായം ആവിർഭവിച്ചുതുടങ്ങിയ 18-ാം ശ.
-ത്തിലായിരിക്കണം തണ്ടായ്മസ്ഥാനം നല്കൽ ആരംഭിച്ചത് എന്നാണ് പല ചരിത്രകാരന്മാരും രേഖപ്പെടുത്തിക്കാണുന്നത്.
പില്കാലത്ത് ഈ സമ്പ്രദായം ഇല്ലാതായെങ്കിലും പല സമുദായാംഗങ്ങളും തീയ്യരേയും ചോവനേയും സമുദായ പ്രമാണിമാരെ 'തണ്ടാർ' എന്ന് ആദരപൂർവം വിളിച്ചു പോന്നിരുന്നു.
'തണ്ടാർ' സ്ഥാനം പോലെ 'പണിക്കർ' എന്ന മറ്റൊരു സ്ഥാനംകൂടി തീയ്യർ സമുദായപ്രമാണിമാർക്ക് കല്പിച്ചു കൊടുത്തിരുന്നു.
'രാജ്യഭരണത്തിൽ ഇവർക്കു പങ്കുണ്ടായിരുന്നില്ലെങ്കിലും സമുദായഭരണത്തിൽ ഇവർ ഏകാധിപതികൾ ആയിരുന്നു' എന്നാണ് തണ്ടായ്മ സ്ഥാനം ലഭിച്ചവരെപ്പറ്റി കേരളത്തിന്റെ സാംസ്കാരിക ചരിത്രം എന്ന ഗ്രന്ഥത്തിൽ (പി.കെ. ഗോപാലകൃഷ്ണൻ) പറയുന്നത്.
എന്നാൽ എഡ്ഗാർ തേഴ്സ്റ്റൺ മറ്റൊരു വസ്തുതകൂടി സൂചിപ്പിച്ചിട്ടുണ്ട്. 'സ്വന്തം ജാതിയിൽ മാത്രമല്ല, മറ്റു ജാതിക്കാരിലും പ്രമാണിയാണ് തണ്ടാർ' എന്നാണ് അദ്ദേഹത്തിന്റെ പരാമർശം.
ജാതിവ്യവസ്ഥയും കേരളചരിത്രവും എന്ന ഗ്രന്ഥത്തിൽ പി.കെ. ബാലകൃഷ്ണൻ സൂചിപ്പിച്ചിരിക്കുന്നത്, 'നാടുവാഴിക്ക് 64 പുത്തൻ ആണ്ടുകാഴ്ച കൊടുത്താണ് തണ്ടാർസ്ഥാനം നേടിയിരുന്നത്' എന്നാണ്.
എന്തായാലും, സ്വസമുദായത്തിന്റേയും അന്യ സമുദായങ്ങളുടേയും ആദരവ് നേടിയവരായിരുന്നു ഈ സ്ഥാനക്കാർ എന്നു ബോധ്യമാകുന്നു.
തണ്ടായ്മസ്ഥാനം ലഭിച്ചവർക്കുള്ള അവകാശങ്ങളെപ്പറ്റി സവിസ്തരം പ്രതിപാദിച്ചിട്ടുണ്ട്.
അവയിൽ 'താലികെട്ടുകല്യാണ ത്തിന് പെണ്ണൊന്നിന് പന്ത്രണ്ടു പുത്തൻ, സ്ഥാനാവകാശത്തിന് നാല് പുത്തൻ പുരച്ചേർച്ചയ്ക്ക് മണവാട്ടീമണവാളന്മാർക്കു പന്ത്രണ്ട് പുത്തൻ'-എന്നിങ്ങനെ പല അവകാശങ്ങളെക്കുറിച്ചും പറഞ്ഞിട്ടുണ്ട്.
ജനനം മുതൽ മരണം വരെയുള്ള ജീവിതസന്ദർഭങ്ങളിലെ സവിശേഷ അനുഷ്ഠാനങ്ങൾക്കെല്ലാം തണ്ടായ്മസ്ഥാനത്തിനുടമയായവരുടെ അനുമതിയും ആശിസ്സും വാങ്ങണമെന്ന് വ്യവസ്ഥയുണ്ടായിരുന്നു.
ജാതിഭ്രഷ്ട് കല്പിക്കുന്നതിനും ജാതിഭ്രഷ്ട് ഇല്ലാതാക്കുന്നതിനുമുള്ള അവകാശവും തണ്ടായ്മസ്ഥാനക്കാർക്കു ലഭിച്ചിരുന്നു.
സ്വസമുദായത്തിലെ വഴക്കുകളും തർക്കങ്ങളും തീർക്കുന്നതിനുള്ള അവകാശവും തണ്ടാർമാർക്കുതന്നെയായിരുന്നു.
അതിനായി ഓരോ മുറി (കര)യിലും ഓരോ 'തണ്ടാർ' സ്ഥാനക്കാരനെ നിയോഗിച്ചിരുന്നു എന്നതിനും തെളിവുകളുണ്ട്.
കൊച്ചീരാജ്യത്തിലെ തണ്ടായ്മസ്ഥാനികൾക്കു കൊടുത്തിരുന്ന തീട്ടൂരങ്ങൾക്ക് മാതൃകയായി കൊച്ചീരാജ്യചരിത്രത്തിൽ പദ്മനാഭമേനോൻ ഒരു 'തണ്ടായ്മത്തീട്ടൂര'ത്തിന്റെ പകർപ്പ് നല്കിയിട്ടുണ്ട്.
അതിൽനിന്നുള്ള ഏതാനും ഭാഗങ്ങൾ ഇവിടെ ഉദ്ധരിക്കുന്നു:
തണ്ടായ്മ സ്ഥാനത്തിനുള്ള അവകാശങ്ങളും
പറ്റി അനുഭവവിച്ചുകൊള്ളത്തക്കവണ്ണവും
നിയ്യ് രണ്ടു കൈക്കു വീരചങ്ങലയും വിരുതും
തോട്ടിക്കടുക്കനും പൊന്നിൻ കാവുവാളും
പൊന്നെഴുത്താണിയും പീച്ചാങ്കത്തിയും
പൊന്നുകെട്ടിയ വടിയും പുലിത്തോൽപ്പരി
ചയും നെടിയ കുടയും ചങ്ങലവെട്ടയും കുത്തു
വിളക്കും ദീവട്ടിപ്പന്തക്കുഴയും ആലവട്ടവും
പട്ടുകുടയും കൊണ്ടു നടക്കയും...
പ്രത്യേക ആടയാഭരണങ്ങളണിയുന്നതിനും മഞ്ചൽ, കുതിര വണ്ടി എന്നിവ ഉപയോഗിക്കുന്നതിനും വെള്ളവസ്ത്രവും തലപ്പാവും അണിയുന്നതിനുമുള്ള അവകാശങ്ങളും തണ്ടായ്മസ്ഥാനികൾക്കു ലഭിച്ചിരുന്നു എന്ന് ചരിത്രകാരന്മാർ രേഖപ്പെടുത്തിയിട്ടുണ്ട്.
തണ്ടിൽ അഥവാ പല്ലക്കിൽ കയറുന്നതിനുള്ള അവകാശം നല്കുന്നതിനെയും 'തണ്ടായ്മ' എന്നു വിശേഷിപ്പിച്ചിരുന്നതായി കാണുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തണ്ടായ്മ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തണ്ടാനം പുല്ല് ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Sacciolepis_interrupta
ഒരിനം കളയാണ് തണ്ടാനം പുല്ല് .
ഏകബീജപത്രികളിലെ പോയേസി സസ്യ കുടുംബത്തിൽപ്പെടുന്നു.
ഇതിന്റെ ശാസ്ത്രനാമം സാക്കിയോലെപിസ് ഇന്ററെപ്റ്റ എന്നാണ്.
പാനിക്കം ഇന്ററെപ്റ്റം എന്ന പേരിലും ഇത് അറിയപ്പെടുന്നു.
ചിരസ്ഥായിയായ ഓഷധിയാണിത് .
വഴിയോരങ്ങളിലും ഈർപ്പമുള്ള പ്രദേശങ്ങളിലും ഇവ നന്നായി വളരും.
ഉഷ്ണമേഖലാപ്രദേശങ്ങളിലെല്ലായിടങ്ങളിലും ഇവ ധാരാളമായി കാണപ്പെടുന്നു.
1.52 മീറ്ററോളം ഉയരത്തിൽ തണ്ടാനം പുല്ല് വളരും.
ഇതിന്റെ നീളം കൂടിയ വേരുകൾ 20-40 സെന്റിമീറ്റർ വരെ ദൂരത്തിൽ പടർന്നു വളരുന്നു.
തണ്ടിന്റെ ചുവടു ഭാഗത്തുനിന്നും വേരുകൾ പുറപ്പെടാറുണ്ട്.
നീളം കൂടിയ തണ്ട് തടിച്ചതും മാർദവമുള്ളതുമാണ്.
തണ്ടിന്റെ ചുവടുഭാഗത്തുള്ള പർവങ്ങൾ കുറുകിയതാണ്.
മുകളിലേക്കു വരുംതോറും നീളം കൂടിയ പർവങ്ങളായിരിക്കും.
ഇലകൾക്ക് 15-30 സെന്റിമീറ്റർ നീളം വരും; ചുവടുഭാഗം വീതി കൂടിയതാണ്.
ഇലകൾ നേരിയതും ലംബാഗ്രത്തോടു കൂടിയതുമാണ്.
പർണഛദം രേഖിതവും ജിഹ്വിക വലിപ്പം കുറഞ്ഞതുമാണ്.
തണ്ടാനം പുല്ലിന് സ്പൈക്ക് പോലെയുള്ള പാനിക്കിൾ പുഷ്പമഞ്ജരിയാണുള്ളത് .
15 മുതൽ 45 സെന്റിമീറ്റർ വരെ നീളമുള്ള പുഷ്പമഞ്ജരി സസ്യത്തിന്റെ ചുവടുഭാഗത്തു നിന്നാണ് പുറപ്പെടുന്നത്.
സ്പൈക്ക്ലെറ്റുകൾ കട്ടിയുള്ളതും ഗുഛിതമായി ക്രമീകരിച്ചിരിക്കുന്നതുമാണ്.
ഇവയിൽ പല സൈപക്ക്ലെറ്റുകളും അവ്യക്തവും വികലവും ആയി കാണപ്പെടാറുണ്ട്.
2-3 മില്ലിമീറ്റർ നീളമുള്ള സ്പൈക്ക്ലെറ്റുകൾക്ക് ഏതാണ്ട് അണ്ഡാകൃതിയായിരിക്കും.
സ്പൈക്ക്ലെറ്റുകൾ രോമിലമാണ്.
സ്പൈക്ക്ലെറ്റിന്റെ ഒന്നാമത്തെ ഗ്ലൂം(ഉമി)സ്തരിതവും അഞ്ച് സിരകൾ ഉള്ളതുമായിരിക്കും.
രണ്ടാമത്തെ ഗ്ലും നീളം കൂടിയതും ഒമ്പതു സിരകളുള്ളതും സുവ്യക്തവും ആയിരിക്കും.
ഒന്നാമത്തെ ലെമ്മ രോമിലമോ അരോമിലമോ കേസരങ്ങളോടു കൂടിയതോ ആയിരിക്കും.
രണ്ടാമത്തെ ലെമ്മ ആദ്യത്തേതിനേക്കാൾ വലിപ്പം കൂടിയതും ദ്വിലിംഗി പുഷ്പത്തോടു കൂടിയതുമാണ്.
ദ്വിലിംഗി പുഷ്പത്തിന് മൂന്ന് കേസരങ്ങളും രണ്ടായി പിരിഞ്ഞ വർത്തികയും രണ്ട് ലോഡിക്യൂളുകളും ഒരു അണ്ഡാശവുമുണ്ടായിരിക്കും.
ഇതിന്റെ വിത്ത് പരന്ന് ദീർഘവൃത്താകൃതിയിലുള്ളതാണ്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Sacciolepis interrupta എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Sacciolepis interrupta എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തണ്ടാനം പുല്ല് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തണ്ടാൻ‌ മരംകൊത്തി ഇംഗ്ലീഷ് വിലാസം https://ml.wikipedia.org/wiki/Japanese_Pygmy_Woodpecker
Brown capped woodpecker
തണ്ടാൻ‌ മരംകൊത്തി അഥവാ മുണ്ടൻ മരംകൊത്തി (ശാസ്ത്രീയ നാമം : Yungipicus nanusi ) ഇംഗ്ലീഷിൽ Brown-capped pygmy woodpecker എന്നാണ് അറിയപ്പെടുന്നത്.
ഇന്ത്യ , നേപ്പാൾ , ശ്രീലങ്ക എന്നിവിടങ്ങളിൽ കാണപ്പെടുന്നു.
ഇന്ത്യയിൽ കേരളത്തിലെ വയനാട്‌ , കോഴിക്കോട് ജില്ലകളിൽ ആണ് ഇവ പ്രധാനമായും കാണപ്പെടുന്നത്.
കേരളത്തിൽ കാണപ്പെടുന്ന മരംകൊത്തി ഇനങ്ങളിൽ ഏറ്റവും ചെറുതാണ് തണ്ടാൻ മരംകൊത്തികൾ.
പഴവർഗങ്ങളും തേനും ആണ് ഇവയുടെ പ്രധാന ഭക്ഷണം.
(2) മരംകൊത്തിയുടെ മുകൾ ഭാഗത്തിന് വെളുത്ത വരകളോടു കൂടിയ തവിട്ടു നിറമാണ്.
അടിഭാഗത്തിനു മങ്ങിയ മഞ്ഞ നിറം കലര്ന്ന വെളുത്ത നിറമാണ്.
അടിഭാഗത്ത് തവിട്ടു നിറത്തിലുള്ള അവ്യക്തമായ വരകൾ ഉണ്ട്.
പിൻ കഴുത്ത് വരെ എത്തുന്ന വെളുത്ത കണ്പുരികം ഇതിനുണ്ട്.
വാൽ ചിറകിന്റെ മധ്യത്തുള്ള തൂവലുകളിൽ വെളുത്ത കുത്തുകൾ കാണാവുന്നതാണ്‌.
(3) ചിത്രശാല തട്ടേക്കാട് അവലംബം ↑ {{ cite web }} : Cite has empty unknown parameters: | last-author-amp= and | authors= ( help ) ; Invalid | ref=harv ( help ) ↑ ↑ 1 2 {{ cite book }} : | access-date= requires | url= ( help ) ↑ {{ cite book }} : | access-date= requires | url= ( help ) ; no-break space character in | title= at position 52 ( help )
Page No.4, Birds -The Winged Helpers by N.V.Satheesan, Translated by Ojal Sarah Paul, H C Publications, Thrissur, First published in March 2010,
http://birder.in/info/290
തണ്ടുതുരപ്പൻ ഇംഗ്ലീഷ് വിലാസം https://ml.wikipedia.org/wiki/Scirpophaga_incertulas ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
Scirpophaga incertulas,rice yellow stem borer
നെൽച്ചെടിയെ ആക്രമിക്കുന്ന കീടമാണ് തണ്ടുതുരപ്പൻ പുഴു .
ഇത് നെല്ലിന്റെ ഒരു പ്രധാന ശത്രുവാണ്.
ശാസ്ത്രനാമം:സിർപ്പോഫാഗാ ഇൻസെർട്ടുലാസ്.
മഞ്ഞനിറത്തിലുള്ള ഒരു ശലഭത്തിന്റെ മുട്ട വിരിഞ്ഞുണ്ടാകുന്ന പുഴുവാണ് ഇത്.
പെൺശലഭം നെൽച്ചെടിയുടെ ഇലകളുടെ അറ്റത്ത് 15 മുതൽ 80 വരെ മുട്ടകൾ ഇടുന്നു.
അഞ്ച് മുതൽ പത്തു ദിവസത്തിനുള്ളിൽ മുട്ട വിരിഞ്ഞ് പുഴുക്കൾ നെൽച്ചെടികളെ ആക്രമിക്കുന്നു.
പുഴു നെല്ലിന്റെ തണ്ടിൽ ഒരു മുറിവുണ്ടാക്കി അതിനുള്ളിൽ കടന്ന് ശലഭമാകുന്നതുവരെയുള്ള ദശകൾ തണ്ടിനുള്ളിൽ കഴിച്ചുകൂട്ടുന്നു.
സാധാരണയായി ഒരു പുഴു മാത്രമേ ഒരു തണ്ടിനുള്ളിൽ വരാറുള്ളൂ.
തണ്ടിന്റെ ആന്തരഭാഗങ്ങൾ കാർന്നു തിന്നുന്ന പുഴു മൂന്ന് മുതൽ നാല് വരെ ആഴ്ചകൾക്കുള്ളിൽ പുഴുദശ പൂർത്തിയാക്കി സമാധിദശയിലേക്കു കടക്കുന്നു.
സമാധിദശയിലേക്കു കടക്കുന്നതിനു മുമ്പുതന്നെ സമാധിദശ പൂർത്തിയാക്കിയശേഷം തണ്ടിൽനിന്നു പുറത്തിറങ്ങാനായി തണ്ടിൽ ഒരു സുഷിരം ഉണ്ടാക്കുന്നു.
തണ്ടിന്റെ ചുവടുഭാഗത്താണ് സമാധിദശയിലുള്ള ജീവിയെ കാണുന്നത്.
ഒരാഴ്ചയ്ക്കുള്ളിൽ സമാധിദശ പൂർത്തിയാക്കുന്നു.
മുട്ട മുതൽ ശലഭം വരെയുള്ള ജീവിതചക്രം പൂർത്തിയാക്കുന്നതിന് അഞ്ച് മുതൽ ആറ് ആഴ്ചകൾ വരെ വേണ്ടിവരുന്നു.
നെൽകൃഷിയിലെ ആക്രമണം തണ്ടുതുരപ്പന്റെ ശലഭം
നെല്ല് കൃഷിചെയ്യുന്ന എല്ലാ കാലങ്ങളിലും തണ്ടുതുരപ്പൻ പുഴുവിന്റെ ഉപദ്രവം കണ്ടുവരുന്നുണ്ട്.
മുണ്ടകൻ, പുഞ്ചകൃഷികളിലാണ് ഈ ആക്രമണത്തിന്റെ രൂക്ഷത ഏറുന്നത്.
ആക്രമണത്തിന്റെ തീവ്രത കാലാവസ്ഥയിലെ വിവിധ ഘടകങ്ങളുമായി ബന്ധപ്പെട്ടതാണ്.
നെൽച്ചെടിയുടെ ഏതു വളർച്ചാഘട്ടത്തിലും തണ്ടുതുരപ്പൻ പുഴു ആക്രമിക്കാറുണ്ട്.
ചില അവസരങ്ങളിൽ ഒരു സീസണിൽ രണ്ടോ മൂന്നോ ഘട്ടം വരെ പൂർത്തിയാക്കുന്നതിനും ഇതിനു കഴിയുന്നു.
കതിർ വരുന്നതിനു മുമ്പാണ് നെൽച്ചെടി ആക്രമിക്കപ്പെടുന്നതെങ്കിൽ നെല്ലിന്റെ കൂമ്പ് ഉണങ്ങിപ്പോകുന്നു.
കതിർ പുറത്തു വന്നതിനു ശേഷമാണെങ്കിൽ കതിർ ഉണങ്ങുകയും നെന്മണികൾ പതിരായി പോവുകയും നിറംമങ്ങി വെളുക്കുകയും ചെയ്യുന്നു.
ഈ അവസ്ഥയാണ് 'വെൺകതിർ' എന്ന പേരിൽ അറിയപ്പെടുന്നത്.
വെള്ളക്കുമ്പ്, കുട്ടൻകുത്ത് എന്നും ഇത് പ്രാദേശികമായി അറിയപ്പെടുന്നു.
25 ശതമാനത്തോളം നഷ്ടം തണ്ടുതുരപ്പൻ പുഴുവിന്റെ ഉപദ്രവംമൂലം ഉണ്ടാകുന്നുണ്ട്.
സാഹചര്യം അനുകൂലമാണെങ്കിൽ നാശം ഇതിലും കൂടും.
സംയോജിത കീടനിയന്ത്രണ സമ്പ്രദായങ്ങൾ അവലംബിച്ച് തണ്ടുതുരപ്പനെ നിയന്ത്രിക്കാനാകും.
ഞാറ്റടിയിൽ കാണപ്പെടുന്ന ശലഭത്തിന്റെ മുട്ടകൾ ശേഖരിച്ചു നശിപ്പിക്കുക, ആക്രമണം കൂടുതലായി കാണപ്പെടുന്ന പാടശേഖരങ്ങളിൽ ആക്രമണത്തെ ഒരു പരിധിവരെയെങ്കിലും ചെറുക്കുവാൻ കഴിവുള്ള ഇനങ്ങൾ കൃഷിയിറക്കുക, വിളക്കുകെണികൾ പാടത്തിന്റെ പല ഭാഗത്തുമായി സ്ഥാപിച്ച് ശലഭങ്ങളെ അതിലേക്ക് ആകർഷിച്ചു നശിപ്പിക്കുക തുടങ്ങിയവയാണ് നിയന്ത്രണ മാർഗങ്ങൾ.
ട്രൈക്കോ കാർഡുകൾ ഇവയുടെ നിയന്ത്രണത്തിൻ ഫലപ്രദമായി ഉപയോഗിച്ചുവരുന്നുണ്ട്.
വർഷം മുഴുവൻ പുഴുവിന്റെ ആക്രമണം ഉണ്ടാകാനിടയുണ്ടെങ്കിൽ ഞാറു പറിച്ചു നട്ട് 15-20 ദിവസത്തിനു ശേഷം ജലവിതാനം നിയന്ത്രിച്ചു നിറുത്തി, അതതു പ്രദേശത്തിനു യോജിച്ച ഏതെങ്കിലും രാസ കീടനാശിനി തളിച്ചാൽ കീടബാധയെ ഫലപ്രദമായി നിയന്ത്രിക്കാൻ കഴിയും.
സംയോജിത സസ്യസംരക്ഷണ മുറകൾ പാടശേഖരാടിസ്ഥാനത്തിൽ നടത്തുന്നതും അഭികാമ്യമാണ്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തണ്ടുതുരപ്പൻ_പുഴു എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തണ്ടർ ബേ ഇംഗ്ലീഷ് വിലാസം https://ml.wikipedia.org/wiki/Thunder_Bay
കാനഡയിലെ ഒരു ജില്ലയും ജില്ലാ ആസ്ഥാനവുമാണ് തണ്ടർ ബേ .
സുപ്പീരിയർ തടാകത്തിന്റെ ശാഖയായ തണ്ടർ ബേയുടെ തീരത്താണ് ഈ തുറമുഖ നഗരം .
ജനസംഖ്യ 1,90,016(2001).
തുറമുഖനഗരം
കാനഡയിലെ ഒരു പ്രധാന കാർഷിക-തടിയുത്പാദന-ഖനന-മത്സ്യബന്ധന പ്രദേശത്താണ് സ്ഥിതിചെയ്യുന്നതെങ്കിലും തുറമുഖനഗരം എന്ന നിലയ്ക്കാണ് തണ്ടർ ബേ പ്രാധാന്യം നേടിയിട്ടുള്ളത്.
ധാന്യസംസ്കരണത്തിന് വിപുലമായ സൗകര്യങ്ങൾ ഉള്ളതും ലോകത്തിൽ ഏറ്റവും കൂടുതൽ ധാന്യ എലിവേറ്ററുകളുള്ളതുമായ ഈ തുറമുഖം, കാനഡയിലെ പ്രധാന ഗോതമ്പു കയറ്റുമതികേന്ദ്രം ആണ്.
പ്രധാന വ്യവസായകേന്ദ്രം
കാനഡയിലെ ഒരു പ്രധാന വ്യവസായകേന്ദ്രം കൂടിയാണ് തണ്ടർ ബേ.
കപ്പൽനിർമ്മാണമാണ് ഇവിടുത്തെ പ്രധാന വ്യവസായം.
കടലാസ് , വുഡ് പൾപ്പ്, സംസ്കരിച്ച ഭക്ഷ്യസാധനങ്ങൾ, രാസവസ്തുക്കൾ, ഗതാഗത-കാർഷികോപകരണങ്ങൾ, ലോഹസാമഗ്രികൾ, നിർമ്മാണോപകരണങ്ങൾ തുടങ്ങിയവ വൻതോതിൽ ഉത്പാദിപ്പിക്കപ്പെടുന്നു.
സമ്പദ്ഘടനയിൽ വിനോദസഞ്ചാരത്തിനു മുഖ്യ പങ്കുണ്ട്.
സുപ്പീരിയർ തടാകത്തിന്റെ വടക്കു പടിഞ്ഞാറൻ തീരത്തായി വ്യാപിച്ചിരിക്കുന്ന തണ്ടർ ബേ നഗരം കനേഡിയൻ ദേശീയ പാതയെ സെയ്ന്റ് ലോറൻസ് ജലപാതയുമായി കൂട്ടിയിണക്കുന്ന കേന്ദ്രമായി വർത്തിക്കുന്നു.
നഗരപ്രാന്തങ്ങളിൽനിന്ന് ഇരുമ്പ് , പൈറൈറ്റ്, മോളിബ്ഡിനം, ഫെൽസ്പാർ, സിലിക്ക, വെള്ളി , ഈയം, ചെമ്പ് , സിങ്ക് , സ്വർണം , എന്നിവ ഖനനം ചെയ്യുന്നു.
കാനഡയിലെ ഏറ്റവും വലിയ ഹെമറ്റൈറ്റ് ഇരുമ്പയിർ ഖനിയും തണ്ടർ ബേയ്ക്കു സമീപമാണ്.
1965-ൽ സ്ഥാപിച്ച ലേക് ഹെഡ് സർവകലാശാലയും തൊട്ടുകിടക്കുന്ന പോർട്ട് ആർതർ, ഫോർട്ട് വില്യം എന്നീ നഗരങ്ങളും ഇവിടത്തെ മുഖ്യ ആകർഷണ കേന്ദ്രങ്ങളാണ്.
അവലംബം പുറംകണ്ണികൾ City of Thunder Bay, Ontario, Canada - Official Website Thunder Bay - The Canadian Encyclopedia Archived 2013-04-01 at the Wayback Machine .
ചിത്രശാല ദൂരെ തണ്ടർ ബേ ഹാർബർ കാണാം തണ്ടർ ബേ മറൈൻ തണ്ടർ ബേ റയിൽവേ സ്റ്റേഷൻ തണ്ടർ ബേ ഉപഗ്രഹ ചിത്രം തണ്ടർ ബേയിലെ മഞ്ഞുകാലം തണ്ടർ ബേയിലെ മുനിസിപ്പൽ വാർഡുകൾ പാർക്ക് തണ്ടർ ബേ ചരിത്ര മ്യൂസിയം സെന്റ് അൻഡ്രൂസ് ചർച്ച് കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തണ്ടർ ബേ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തണ്ടർബോൾ (നോവൽ) ഇംഗ്ലീഷ് വിലാസം https://ml.wikipedia.org/wiki/Thunderball_(novel)
ബ്രിട്ടീഷ് സാഹിത്യകാരനായ ഇയാൻ ഫ്ലെമിങ് രചിച്ച ജെയിംസ് ബോണ്ട് പരമ്പരയിലെ ഒമ്പതാമത്തെ നോവലാണ് തണ്ടർബോൾ .
ജെയിംസ് ബോണ്ട് പരമ്പരയിലെ എട്ടാമത്തെ നോവലും ഇതാണ്.
1961 മാർച്ച് 27 ന് ജൊനാതൻ കേപ്പാണ് ഈ നോവൽ പ്രസിദ്ധീകരിച്ചത്.
ഈ നോവലിന്റെ ആദ്യത്തെ 50,938 കോപ്പികൾ വളരെ വേഗം വിറ്റുതീർന്നു.
ചിത്രീകരിക്കാത്ത ഒരു ജെയിംസ്ബോണ്ട് തിരക്കഥയുടെ ആദ്യ നോവലാക്കലാണ് ഇത്.
ഇയാൻ ഫ്ലെമിങ്, കെവിൻ മക്ലോറി, ജാക് വിറ്റിങ്ഹാം, ഇവാർ ബ്രൈസ്, ഏണസ്റ്റ് കുണിയോ എന്നിവർ ചേർന്നാണ് ഈ നോവൽ രചിച്ചത്.
എന്നാൽ ഇതിന്റെ അവകാശം ഫ്ലെമിങിനും മക്ലോറിക്കും വിറ്റിംഗ്ഹാമിനുമായി നൽകപ്പെട്ടു.
സ്പെക്ട്രെ എന്ന ക്രൈം സിന്റിക്കേറ്റ് രണ്ട് ആറ്റം ബോംബുകൾ മോഷ്ടിക്കുകയും ഇവയുപയോഗിച്ച് പടിഞ്ഞാറൻ ശക്തികളെ ഭീഷണിപ്പെടുത്തുകയും ചെയ്യുന്നതാണ് നോവലിന്റെ ഇതിവൃത്തം.
ബ്രിട്ടീഷ് രഹസ്യപോലീസ് ഏജന്റായ ജെയിംസ് ബോണ്ട് ബഹാമാസിലേക്ക് യാത്ര തിരിക്കുന്നു.
അവിടെ വച്ച് സിഐഎ ഏജന്റും അദ്ദേഹത്തിന്റെ സുഹൃത്തുമായ ഫെലിക്സ് ലെയ്റ്ററുമായി ചേർന്ന് അന്വേഷണം നടത്തുകയും ചെയ്യുന്നു.
സ്പെക്ട്രെയുടെ തലവനായ ഏൺസ്റ്റ് സ്റ്റാവ്രോ ബയോഫീൽഡ് ഈ നോവലിലാണ് പ്രത്യക്ഷപ്പെടുന്നത്.
ഓൺ ഹെർ മജസ്റ്റീസ് സീക്രട്ട് സർവ്വീസ് , യു ഒൺലി ലൈവ് ട്വൈസ് എന്നീ നോവലുകളിലും ബയോഫീൽഡ് പ്രത്യക്ഷപ്പെടുന്നുണ്ട്.
തണ്ടർസ്റ്റോം ഇംഗ്ലീഷ് വിലാസം https://ml.wikipedia.org/wiki/Thunderstorm തണ്ടർസ്റ്റോം - സാവോ പോളോ , ബ്രസീലിയ
ഇടിമിന്നലോടു കൂടിയ മഴയ്ക്കു് ഉപയോഗിക്കുന്ന പേരു്.
ചിലപ്പോൾ അതുണ്ടാക്കുന്ന മേഘത്തിനും ഈ പേരു് ഉപയോഗിക്കാറുണ്ടു്.
സാങ്കേതിക ഭാഷയിൽ ക്യമുലോനിംബസ് (cumulonimbus) എന്നാണു് ഇത്തരം മേഘങ്ങൾ അറിയപ്പെടുന്നതു്.
ഉപരിതലത്തിൽനിന്നു് ട്രോപ്പോപോസ് വരെ നീണ്ടുകിടക്കുന്ന വലിയ മേഘങ്ങളാണു് ഇവ.
മഴയോടൊപ്പം ഇടിയും ശക്തമായ കാറ്റും ഉണ്ടാകാറുള്ളതുകൊണ്ടാണു് അത്തരം മേഘങ്ങൾക്കു് ഈ പേരു് വന്നതു്.
അന്തരീക്ഷവൈദ്യുതി നിലനിൽക്കുന്നതിനുള്ള ഒരു പ്രധാന കാരണം ഈ മേഘങ്ങളാണു്.
ചില സമയത്തു് ആലിപ്പഴം വീഴുന്നതു് ഇത്തരം മേഘങ്ങളിൽ നിന്നാണു്.
D2 എന്ന കുടുംബത്തിൽ പെടുന്ന മേഘമാണു് ക്യമുലോനിംബസ്.
ഇത്തരം മേഘങ്ങൾ ഒറ്റയ്ക്കോ കൂട്ടമായോ ചൂടുവായു ഉള്ളിടത്തേക്കു് തണുത്തവായുവും കടന്നു വരുമ്പോൾ അതിന്റെ മുന്നിൽ വരിയായോ രൂപം കൊള്ളാം.
അവലംബം http://www.eoearth.org/article/Thunderstorm http://www.nssl.noaa.gov/primer/tstorm/tst_basics.html Archived 2009-08-25 at the Wayback Machine .
തണ്ടാൻ (ജാതി) ഇംഗ്ലീഷ് വിലാസം https://ml.wikipedia.org/wiki/Thandan
പരമ്പരാഗതമായി തെങ്ങുകയറ്റം തൊഴിലായി ചെയ്തിരുന്ന കേരളത്തിലെ തെക്കൻ ഭാഗങ്ങളിൽ കണ്ടുവരുന്ന ഒരു വിഭാഗം ജാതിയാണ് തണ്ടാൻ എന്നും അറിയപ്പെടുന്നു ( scheduled caste ).
തണ്ടാന്മാർക്കിടയിൽ ഇളഞ്ഞി, പുവർ, ഇരുനെല്ലി, പിളക്കുടി എന്നിങ്ങനെ നാല് ഉപജാതികളുണ്ട്.
മലബാറിൽ ഇതേ  പേരിൽ ഉള്ള പദവികളോ മറ്റുമായും  പാലക്കാട് ജില്ലയിലെ O.B.C തണ്ടാൻ വിഭാഗമായും ഈ തണ്ടാൻ ജാതിക്ക് ബന്ധമില്ല, പാലക്കാട് തണ്ടാൻ സ്ഥാനപ്പേരും, തിരുവനന്തപുരം തണ്ടാൻ ജാതിയും ആണ്.
അതിനാൽ ഇവർ  കൂടുതലായി വസിക്കുന്നത് തിരുവനന്തപുരം , കൊല്ലം  ജില്ലകളിലാണ്.
തണ്ടാൻ എന്ന ജാതി പട്ടികജാതിയായി കണക്കാക്കപ്പെടുന്നു.
ഇന്ന് കേരള സർക്കാർ ഇവരെ പട്ടിക ജാതി യിൽ ഉൾപ്പെടുത്തിയിട്ടുണ്ട്.
പണ്ട് 7-നും 12-നുമിടയ്ക്കു പ്രായമുള്ള പെൺകുട്ടികൾക്ക് ' കഴുത്ത് കെട്ട് ' അഥവാ ' കെട്ടുകല്യാണം ' എന്ന ചടങ്ങു നടത്തുന്ന പതിവുണ്ടായിരുന്നു.
പെൺകുട്ടികളുടെ മച്ചമ്പിമാരായിരുന്നു വരന്മാരായി കെട്ടുകല്യാണത്തിൽ പങ്കെടുത്തിരുന്നത്.
ഒന്നിലധികം പേർക്ക് ഒരുമിച്ചായിരുന്നു ഈ ചടങ്ങ് നടത്തിയിരുന്നത്.
താലികെട്ടും അതിനു ശേഷം വധുവിന്റെ പിതാവ് വരന് ഒരു പ്രതിഫലം കൊടുക്കുന്നതും ചെയ്യുന്നതോടെ ചടങ്ങ് അവസാനിച്ചിരുന്നു.
കുടുംബത്തിലെ ഏറ്റവും മൂത്തവർ മരിക്കുമ്പോൾമാത്രം ദഹിപ്പിക്കുകയും മറ്റുള്ളവരെ കുഴിച്ചിടുകയുമായിരുന്നു പതിവ്.
പത്തു ദിവസം നീണ്ടുനില്ക്കുന്ന മരണാനന്തരചടങ്ങുകൾ ആചരിച്ചിരുന്നു.
ചരമവാർഷികം ആഘോഷിക്കുന്നത് സമുദ്രതീരത്താണ്.
പരേതാത്മാവിനെ ഊട്ടുന്നതിന്റെ പ്രതീകമെന്നോണം വേവിച്ച ആഹാരം കടലിലേക്ക് എറിയുക പതിവാണ്.
ശാസ്താംപാട്ടിന്റെ ഉപജ്ഞാതാക്കളും തണ്ടാർ സമുദായത്തിലാണ് .
പൂജാരിമാരായ തണ്ടാക്കുറുപ്പന്മാർ ക്ഷൗരജോലിയും നിർവഹിച്ചിരുന്നു.
മുഖ്യ ആരാധനാമൂർത്തി ഭദ്രകാളിയാണ് .
വസൂരിയുടെ മൂർത്തിയെന്നു വിശ്വസിക്കപ്പെടുന്ന മറുതയേയും ചിലർ ചിത്രഗുപ്തനേയും ആരാധിച്ചിരുന്നു.
ആരാധനാമൂർത്തികൾക്ക് നിവേദ്യമായി കള്ള് നൽകുന്ന പതിവുണ്ടായിരുന്നു.
ലോഗൻ , തേഴ്സ്റ്റൺ , പദ്മനാഭമേനോൻ തുടങ്ങിയ ചരിത്രകാരന്മാർ ഈ സമുദായത്തിന്റേയും അവരുടെ പഴയകാലത്തുണ്ടായിരുന്ന ആചാരങ്ങളുടേയും വിവരങ്ങൾ രേഖപ്പെടുത്തിയിട്ടുണ്ട്.
ഇതും കാണുക പാലക്കാട് തണ്ടാൻ അവലംബം
{{ cite web }} : Check date values in: | accessdate= ( help ) പ്രജിൽ പീറ്റയിൽ- തീയ്യ വംശം;ഒരു പഠനം
ചെറുതേൾക്കട ഇംഗ്ലീഷ് വിലാസം https://ml.wikipedia.org/wiki/Heliotropium_marifolium
വരണ്ട ഇലപൊഴിയുംകാടുകളിലും സമതലങ്ങളിലും എല്ലാം കാണപ്പെടുന്ന ഒരു ചെറിയ കുറ്റിച്ചെടിയാണ് ചെറുതേൾക്കട .
( ശാസ്ത്രീയനാമം : Heliotropium marifolium ) .
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.efloras.org/florataxon.aspx?flora_id=2 taxon_id=200019036 വിക്കിസ്പീഷിസിൽ Heliotropium marifolium എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Heliotropium marifolium എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെറുനീലിത്തുമ്പി ഇംഗ്ലീഷ് വിലാസം https://ml.wikipedia.org/wiki/Amphiallagma_parvum
നിലത്തൻ കുടുംബത്തിൽ ഉള്ള ഒരിനം സൂചിത്തുമ്പിയാണ് ചെറുനീലിത്തുമ്പി ( ശാസ്ത്രീയനാമം : Amphiallagma parvum ) .
ഇന്ത്യ , ശ്രീലങ്ക , മ്യാൻമാർ , തായ്‌ലാന്റ് , നേപ്പാൾ തുടങ്ങിയ മിക്ക ദക്ഷിണ ഏഷ്യൻ രാജ്യങ്ങളിലും ഇവ കാണപ്പെടുന്നു.
ഇന്ത്യയിൽ കാണപ്പെടുന്ന ഏറ്റവും ചെറിയ സൂചിത്തുമ്പികളിൽ ഒന്നാണ് ഇത്.
ഈ വലിപ്പക്കുറവും കടുത്ത നീലനിറവും ഇവയെ തിരിച്ചറിയാൻ സഹായിക്കുന്നു.
ജലസസ്യങ്ങൾ നിറഞ്ഞ നിശ്ചല ജലാശയങ്ങളിലും ചതുപ്പുകളിലുമാണ് ഇവ മുട്ടയിടുന്നത്.
പെൺതുമ്പികൾ രണ്ടു നിറങ്ങളിൽ കാണപ്പെടുന്നു; ആൺ തുമ്പികളെപ്പോലെ നീല നിറത്തിലും മഞ്ഞകലർന്ന ഇളംപച്ചനിറത്തിലും.
കേരളത്തിൽ ആദ്യമായി 2017ൽ കണ്ണൂർ ജില്ലയിലെ വരഡൂരിൽ ആണ് ഇവയെ കണ്ടെത്തിയത്.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ ചെറുനീലിത്തുമ്പി എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ചെറുനീലിത്തുമ്പി എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ചെറുതുരുത്തി ഇംഗ്ലീഷ് വിലാസം https://ml.wikipedia.org/wiki/Cheruthuruthi ചെറുതുരുത്തി ചെറുതുരുത്തി 10°44′N 76°07′E ﻿ / ﻿ 10.73°N 76.12°E ﻿ / 10.73; 76.12 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല തൃശ്ശൂർ ഭരണസ്ഥാപനം(ങ്ങൾ) {{{ഭരണസ്ഥാപനങ്ങൾ}}} {{{ഭരണസ്ഥാനങ്ങൾ}}} {{{ഭരണനേതൃത്വം}}} ' ' വിസ്തീർണ്ണം {{{വിസ്തീർണ്ണം}}} ചതുരശ്ര കിലോമീറ്റർ ജനസംഖ്യ {{{ജനസംഖ്യ}}} ജനസാന്ദ്രത {{{ജനസാന്ദ്രത}}}/ ച.
മീ കോഡുകൾ • തപാൽ • ടെലിഫോൺ {{{Pincode/Zipcode}}} +{{{TelephoneCode}}} സമയമേഖല UTC +5:30 പ്രധാന ആകർഷണങ്ങൾ കേരളകലാമണ്ഡലം
നിളാനദിക്കരയിലുള്ള ( ഭാരതപ്പുഴ ) ഒരു ചെറിയ ഗ്രാമമാണ് ചെറുതുരുത്തി .
കേരളത്തിലെ തൃശ്ശൂർ ജില്ലയിൽ തൃശ്ശൂർ പട്ടണത്തിൽ നിന്നും 32 കി.
മീ അകലെയാണ് ചെറുതുരുത്തി.
തൃശ്ശൂരിനും ഷൊർണ്ണൂരിനും ഇടക്കാണ് ചെറുതുരുത്തി.
പാലക്കാട് പട്ടണം ചെറുതുരുത്തിയിൽ നിന്ന് 47 കി.
മീ അകലെയും ഒറ്റപ്പാലം 17 കി.
മഹാകവി വള്ളത്തോൾ നാരായണമേനോൻ 1930 -ൽ സ്ഥാപിച്ച കേരള കലാമണ്ഡലം ചെറുതുരുത്തിയിലാണ്.
കഥകളി , മോഹിനിയാട്ടം , തുള്ളൽ , കൂത്ത് , നാടകം തുടങ്ങിയ കലകൾ ഇവിടെ പഠിപ്പിക്കുന്നു.
പഴയ കേരള കലാമണ്ഡലം കെട്ടിടം നിളാനദിക്കരയിലാണ്.
ഇന്ന് വള്ളത്തോൾ ജന്മശതാബ്ദിയോട് അനുബന്ധിച്ച് വള്ളത്തോൾ സ്മാരകമായി നിർമ്മിച്ച പുതിയ കെട്ടിടത്തിലേക്ക് കേരള കലാമണ്ഡലത്തിന്റെ പ്രവർത്തനം മാറ്റിയിരിക്കുന്നു.
വള്ളത്തോളിന്റെ സമാധിയും പഴയ കലാമണ്ഡലം കെട്ടിടത്തിന് അടുത്താണ്.